Silke Bellmann

Silke Bellmann (* 1964) is ene plattdüütsche Schrieversche, de in Moordiek leevt un gemeensam mit eren Ehmann Wilfried Bellmann plattdüütsche Geschichten schrivt.

Se arbeid för de Gemeen Stuhr in’n neddersassischen Landkreis Deefholt: Eer Mann Wilfried Bellmann het ook bi de Gemeen Stuhr arbeid. De beiden Ehlüüd hebbt 2001 gemeensam een plattdüütsch Dööntjes- un Geschichtenbook ruutbrocht un schrievt in ere free’e Tied gemeensam plattdüütsche Vertellens un Dööntjes. Een Deel vun den Vertellen un Dööntjes, de de Ehlüüd gemeensam schreven hebbt, is ook in den Sammelbännen vun de Schrieverskring bi’n Kreisheimaatbund Deefholt ruutkomen. Bellmann nimt regelmatig an de Schrievweddstried Vertell doch mal deel un weer jümmers wedder Jurymaat bi den Weddstried Schoolkinner leest Platt in’n Landkreis Deefholt.

Bellmann un eer Mann sind grote Fans vun de hoog- un plattdüütsche Band Godewind un hebbt an de 300 Konzerte besöcht. De Band schall de Ehlüüd Bellmann ook andreven hebben Platt to leren, so dat de beiden enen plattdüütschen Spraakkurs bi de Schrieversche Anneliese Kiehne-Tecklenburg up de Volkshoogschool in Varrel besöcht hebbt.

 Wark 
 Ünner’n Regenbogen sünd wi tohuus: Plattdüütsche Geschichten, Eerstuutgaav Stuhr, Sülvstverlag, 2001. (Tohope mit Wilfried Bellmann)

 Kiek ook bi 

 List vun plattdüütschen Schrieverschen

 Weblenken 

 Nawiese 

Kategorie:Fru
Kategorie:Boren 1964
Kategorie:Börger von Düütschland
Kategorie:Schriever
Kategorie:Plattdüütsch
Kategorie:Noordneddersassisch